Referendum d'Iniciativa Partejada
Lo Referendum d'Iniciativa Partejada (RIP, oficialament en francés Référendum d'Initiative Partagée) es una fòrma particulara del processús legislatiu francés, associant lo còrs electoral a una proposicion de lei (es a dire un tèxt legislatiu depausat per un membre del Parlament), via un recuèlh de sostens. De sulhet d'un cinquen dels membres del Parlament dins un primièr temps, puèi d'un desen dels electors son necessaris, afin d'iniciar un examèn parlamentari, o a defaut un referendum.

Lo lançament de la procedura aperten als sols parlamentaris, lo sosten dels electors intervenent dins un segond temps. D'aqueste fach, lo mecanisme pòt pas ésser qualificat de referendum d'iniciativa populara, malgrat que l'expression  foguèt largament emplegada per lo designar.

Aplicacion 
Una primièra temptativa lançada per lo Partit Socialista de recórrer al referendum d'iniciativa partejada per l'Impòst de Solidaritat sus la Fortuna aviá pas abotís fauta de reünir los 185 sostens de parlamentaris.

2019 : suls aeropòrts de París 
La procedura es activada per la primièra còp lo 10 d'abril de 2019, quand 248 parlamentaris de l'oposicion, especialament dels republicans, dels insomés, dels socialistas e dels comunistas, depausan una proposicion de lei afin que lo grop ADP (Aeropòrts de París) siá considerat coma un servici public.

Lo 9 de mai, lo Conselh Constitucional jutja que los condicions requesidas son respectadas e fixa lo nombre de sostens necessaris a 4 717 396. La periòde de recuèlh dels sostens es obèrta lo 13 de junh de 2019 e fins lo 12 de març de 2020.

Nòtas e referéncias

Vejatz tanben

Articles ligats 

 Referendum

Ligams extèrnes 

  Sit oficial
  « En quoi consiste le référendum d’initiative partagée ? » sus Vie-Publique.fr, lo 26 d'abril de 2019

Politica francesa
Drech francés